Mesterskapet skulle avvikles med tre omganger hver av de to konkurransedagene, der de to beste omgangene hver dag talte i sammendraget. Til tross for et ikke altfor godt vær, ble den første konkurransedagen avviklet som planlagt. På søndagen økte farten i ovarennet gjennom hele dagen. 1. omgang ble avbrutt, 2. omgang gikk som planlagt, mens 3. omgang ble avlyst. Dermed ble bare én omgang tellende, sammen med de to tellende omgangene fra lørdag.